Grenoblio universitetas

Grenoblio Alpių universitetas () – vienas seniausių Prancūzijos ir Europos universitetų.

 Istorija 
Grenoblio universitetas įkurtas 1339 m. Steigėjas – dofinas Humbertas II. Veikė Civilinės, Kanonų teisės ir Laisvųjų menų fakultetai. 1367 m. universitetas uždarytas. XIX a. pradžioje imperatorius Napoleonas I Grenoblio universitetą atkūrė. Pagal 1968 m. Prancūzijos aukštojo mokslo įstatymą, 1970 m. Grenoblio universitetas buvo suskirstytas į 3 universitetus:
 Grenoblio I Mokslų ir medicinos universitetas, nuo 1987 m. Grenoblio I Žozefo Furjė universitetas
 Grenoblio II Socialinių mokslų universitetas, nuo 1991 m. Grenoblio II Pjero Mendes-Franso universitetas
 Grenoblio III Kalbų ir literatūros universitetas, vėliau Grenoblio III Stendalio universitetas

2016 m. visi trys universitetai vėl sujungti į vieną – Grenoblio Alpių universitetą.L'histoire de l'Université Grenoble Alpes, Université Grenoble Alpes, 2020-07-30. Nuoroda tikrinta 2021-08-13.

 Lietuviai 
Grenoblio universitete studijavo: Jonas Aistis, Aleksys Churginas, Algirdas Julius Greimas, Jonas Grinius, Ignas Jonynas, Antanas Kučinskas

 Šaltiniai 

Kategorija:Prancūzijos universitetai
Kategorija:Grenoblis